הוועדה המיוחדת ליישום הנגשת המידע הממשלתי ועקרונות שקיפותו לציבור, כנסת 20, פרוטוקול מספר 114, 2018-01-01 10:20

סתיו שפיר: שנה אזרחית טובה, מאושרת, שמחה ומוצלחת לכולם.

סתיו שפיר: הדיון הזה ממשיך את מרתון השקיפות במשרדי הממשלה, נמצא איתנו מנכ"ל משרד הכלכלה, שי רינסקי, ונציגי המשרד.

סתיו שפיר: הקדמה קצרה - אנחנו כמו ממש בכל שבוע בחודשים האחרונים מגיעים לפה מנכ"לי משרדי הממשלה כדי לדווח לוועדה על מה הם עושים בתחום השקיפות, איך הם פותחים את המשרד לציבור, איך הם משקפים מידע חיוני, ממידע תקציבי ועד למידע על הזכויות שהציבור יכול לבקש.

סתיו שפיר: במקרה שלכם באמת ציבור רחב שכולל תעשיינים, וחברות ועסקים קטנים וגדולים וכו' וכו'.

סתיו שפיר: איזה מידע הם מקבלים בבואם לבקש את הסיוע מהמשרד, מה הם יודעים, מה הם ההליכים הבירוקרטיים בדרך ואיך מייעלים אותם.

סתיו שפיר: וגם המענה לשאילתות, המענה לשאילתות של חברי הכנסת, מענה לבקשות חופש מידע וכו' וכו'.

סתיו שפיר: אתם עשיתם במשרד הכלכלה עבודה מאוד מקיפה לקראת הדיון הזה ואנחנו מודים לכם על כך- -

<מיכל פינק: הסיכומים פה הם לא רק לקראת הדיון אנחנו מפרסמים, אה, המצגת - - -

סתיו שפיר: - - ואנחנו מודים לכם על כך, מקבלים מחמאות אז תקחו.

סתיו שפיר: האמת שהיה לנו כאן

סתיו שפיר: דיון רק לפני שבועיים בהקשר של טבע עם משרד הכלכלה אז יש לנו כמה שאלות המשך בנוגע אליו ועל הדרך שבה זה נעשה.

סתיו שפיר: אנחנו נפתח את הדיון בהצגה שלך של המדדים המרכזיים שלכם ומה שהייתם רוצים להראות לציבור כהצלחות שלכם בחשיפת מידע.

סתיו שפיר: אחר כך יש לנו כמה שאלות וגם שאלות שיבואו מארגוני החברה האזרחית וישאלו אתכם או שאלות שנקבל מהציבור, וקיבלנו גם לפני הוועדה.

סתיו שפיר: וכמובן יש איתנו את נציגי היחידה הממשלתית לחופש המידע שהם שותפים לקביעת המדד הזה במשרד המשפטים שגם יספרו לנו איפה ממוקם המשרד, אם זה בפרסום התקשרויות, במענה לפניות חופש מידע מהציבור וכו'.

סתיו שפיר: שי, אליך, תודה רבה.

<שי רינסקי: בוקר טוב.

<שי רינסקי: קודם כל אנחנו שמחים להיות פה כי אחד היעדים שלנו זה שיפור השירות אז חלק משיפור השירות שלנו זה שקיפות המשרד עד כמה שניתן אנחנו משקיעים בזה לא מעט מאמצים, עוד שנייה אנחנו נראה ונדבר על זה כי אנחנו חושבים שכלי הסיוע של המשרד הם רבים, מגוונים ובאוכלוסיות מאוד מגוונות, ולכן המטרה שלנו שהמידע שלנו והשקיפות תהיה מלאה.

<שי רינסקי: ככל שיפנו אלינו יותר אנחנו נהנה מזה.

<שי רינסקי: זה בגדול.

<שי רינסקי: בוא נדבר קצת על מטרות המשרד ואני פה אתן נקודה שצריך לשים אליה לב.

<שי רינסקי: אנחנו מדברים בעיקרון על 2016.

<שי רינסקי: תחילת 2017 היה פיצול של המשרד.

<שי רינסקי: אנחנו ניסינו לגעת בנתונים שקשורים למשרד ששייכים אלינו היום, גזרנו את המטרות של המשרד היום מול המטרות שהיו בעבר כך שבעיקרון מה שיש פה - - -

סתיו שפיר: הפיצול הסתיים?

סתיו שפיר: הוא נערך במלואו?

<שי רינסקי: אתמול הוא הסתיים עקרונית, באלמנטים מסויימים.

<שי רינסקי: זאת אומרת, מבחינת האנשים, עברו אבל מערכות כאלה ואחרות נשארו מחוברות.

<שי רינסקי: כאן ב-31.12.2017 לפחות זה הסתיים, במחשוב עדיין לא נגמר - - -

<שמעון ברונר: ההפרדה של החלק המחשובי היא קצת יותר מורכבת, היא פרוייקט שיימשך גם במהלך 2018.

<שי רינסקי: בגס אנחנו חצויים, התקציב היה משותף בחלק של 17' ו-18' הוא כבר - - -לחלוטין וביחד.

<מיכל פינק: מה שאתם ראיתם כאן, שלחתם לנו מצגת של משרד העבודה והרווחה, בעצם התכנון שלהם של 16' נעשה איתנו, הביצוע כבר הציגו לכן, אנחנו מראים כאן את המטרות של 17' כי אנחנו לא נשים עכשיו הגדלת שיעור השתתפות בשוק העבודה ונסביר איך עשינו את זה.

<מיכל פינק: יחד עם זאת, מתחת פרטנו את כל מדדי 16' כי זה מה שביקשתם לראות.

<מיכל פינק: אז רק החלוקה היא שונה.

<שי רינסקי: בדיוק.

<שי רינסקי: אז קודם כל מטרות המשרד, יש לנו חמש מטרות: מטרה ראשונה זה פיתוח מנועי צמיחה ושיפור הפריון במשק הישראלי.

<שי רינסקי: עוד מעט אנחנו נצלול לכל מטרה, לכל משימה ומה נעשה בה ועמדנו או לא עמדנו.

<שי רינסקי: משימה שנייה זה הפחתת יוקר המחייה והגברת התחרות.

<שי רינסקי: בימים אלה אנחנו משקיעים בזה לא מעט.

<שי רינסקי: מטרה שלישית זה פיתוח כלכלי חברתי כתשתית לצמיחת המשק.

<שי רינסקי: מטרה רביעית זה חיזוק העסקים הקטנים והבינוניים.

<שי רינסקי: המעטפת של ארבעת המטרות הללו זה שיטות השירות ומתן מענה מיטבי ללקוח.

<שי רינסקי: והלקוח, חלק מזה, זה הישיבה שלנו בוועדה פה עכשיו כדי לראות מה אנחנו עושים לטובת הלקוח.

<שי רינסקי: החזון של המשרד זה קידום המשק הישראלי בנתיב חדשנות וצמיחה, חיזוק כושר התחרות בתעשייה ובסקטור העסקי, פיתוח כלכלי חברתי, הפחתת יוקר המחייה ושיפור הסביבה העסקית וכן לטובת מיקום ישראל בין 15 הכלכלות המפותחות בעולם.

<שי רינסקי: אנחנו היינו לפני כמה שנים במקום 25, עלינו ב-8 שנים האחרונות ב-4 מקומות.

<שי רינסקי: המטרה שלנו, אחרי זה תראו את זה בהמשך, להגיע למקום ה-15 עד שנת 2025.

<שי רינסקי: לפני שאנחנו צוללים כמה דברים שאנחנו עושים במסגרת המערכות מחשוב שלנו כדי להנגיש את כל הנתונים ואת כל הפעילות שלנו למעשה.

<שי רינסקי: אני יכול לומר שנראה את זה בהמשך.

<שי רינסקי: אני גאה בכך שהאתר של משרד הכלכלה זכה במקום הראשון מכל אתרי משרדי הממשלה, 22 אתרים - - -

סתיו שפיר: כן, הוא נראה מצויין, באמת נראה מצויין.

<שי רינסקי: קיבלנו גושפנקא מ- - -

<קריאה: היחידה הממשלתית לתקשוב.

<שי רינסקי: גם על התוכן, גם על הצורה, גם על החומר כך שאנחנו מאוד גאים בזה.

<שי רינסקי: אז קודם כל - - -

סתיו שפיר: לכמה שפות הוא מתורגם?

<שמעון ברונר: אנגלית, ערבית ועברית.

<שמעון ברונר: כל מה שעולה לגובה - - - בעברית עולה גם באנגלית וגם בערבית.

סתיו שפיר: יפה מאוד.

<שי רינסקי: קודם כל האתר מונגש לאנשים עם מוגבלויות הן מבחינה טכנולוגית, כל המסמכים עולים לאתר.

<שי רינסקי: שאלת, אז האתר הוא מתורגם לשפות.

<שי רינסקי: אנחנו רק רואים עכשיו במחצית 2017 נכנסו 100 אלף משתמשים בחצי שנה האחרונה.

<שי רינסקי: אנגלית גם כן.

<שי רינסקי: מדריכי שירות - יש לנו לא מעט אנשים שנעזרים בנו ביבואנים, יצואנים, אנשים שמגישים תלונות על היצף, היטלי סחר, שאלות על מכס, אגודות שיתופיות - האתר בנוי ככה שכל אחד יכול לגשת, לראות, יש לו מדריך שירות, אם יש לו שאלות הוא מקבל תשובות דרך מדריך השירות.

<שמעון ברונר: בכל אותם יחידות שיש גם בפנייה טופס ממוחשב, כל הטפסים ממוחשבים, התהליכים ממוחשבים מ-א' עד הסוף.

<שמעון ברונר: הוא בודק את הטופס, מצרף את הצרופות, עושה שגר ושכח וניתן לבדוק, יש סטטוס נט באתר שהוא יכול בכל רגע נתון להכנס עם האימייל שלו ולראות מה סטטוס הבקשה בכל אחת מהבקשות שהוא הגיש.

סתיו שפיר: יפה.

סתיו שפיר: כמה פניות יש אליכם בשבוע?

<שמעון ברונר: אנחנו צריכים להתרגל למספר החדש.

<שמעון ברונר: בגדול היו לנו קרוב למיליון כשהיינו עבודה יחד עם תחום תעסוקה בשנה שעברה.

<שמעון ברונר: החלק של הכלכלה נכון ב-17', נכון לעכשיו, בערך קרוב ל-70 אלף.

סתיו שפיר: 70 אלף בשנה.

<שמעון ברונר: ב-17' רק התחום כלכלה.

<מיכל פינק: צריך לזכור שהקהל שלנו הוא בעצם - - -

סתיו שפיר: אמרת קרוב למיליון?

<שמעון ברונר: כן, רק - - -

<מיכל פינק: מקהל של אנשים פרטיים שצרכו שירותים כמו מעון יום הפכנו בעצם להיות משרד של - - -

<שמעון ברונר: היה מעונות יום, אגף להכשרה, כל הרישום מהנדסים, חשמלאים, רשיונות, הכל ממוחשב היה.

<שמעון ברונר: נתנו מתנה למשרד השכן.

סתיו שפיר: מה זמן המענה?

<שמעון ברונר: זה מיידי.

סתיו שפיר: מענה מיידי?

<שמעון ברונר: באותם נגיד, העמיל מכס שפונה לבקש שחרור במכס זה באותו יום.

<שי רינסקי: ענייני מכס זה באותו יום, יחידות אחרות זה קצת יותר.

<שמעון ברונר: זה תלוי האם צריך לעבור שלב של השלמת מסמכים או האם הגישו את כל - - -

<שי רינסקי: נקח פה דוגמה.

<שי רינסקי: סחר חוץ, זה הסיוע של סחר חוץ.

<שי רינסקי: מה זה מענה?

<שי רינסקי: הבקשות מגיעות גם דרך האתר אבל צריך לבדוק אותן וזה לוקח זמן.

<שי רינסקי: אבל אנחנו רואים שבמהלך 2017 תרחישי הסיוע של סחר חוץ, 14 אלף משתמשים נכנסו לבדוק, לראות מה הם זכאים, הם יכולים להנות מכלי הסיוע של המשרד.

<שי רינסקי: אזורי תעשייה - היום כל יזם שרוצה להגיש בקשה, הכל נעשה דרך האינטרנט.

<שי רינסקי: כבר יש לו מפה, הוא רואה במה מדובר, איזה שטח, הוא מציין לנו, אנחנו פותרים לכולם גם כן את התשובות באינטרנט.

<שי רינסקי: המטרה שלנו, אנחנו נראה את זה בסוף, את הניירת לחסל ולהגיע, היום אנחנו עומדים על סדר גודל של 80% מהבקשות שהן ממוחשבות, להעלות את זה עם השנים שנגיע שנה הקרובה ל-85% ולהגיע למספרים גבוהים.

<שי רינסקי: מחשבות - - - בשלוש שפות.

<שי רינסקי: אנחנו מדברים על קהל שגם לא יהודי, יהודי, יבין מה העלות שלו על הקרקע.

<שי רינסקי: אם הוא רוצה גודל של קרקע מסויימת מה המשמעות של זה.

<שי רינסקי: בכל מקום זה עלות שונה ואחרת, כמה זה אמור לעלות לו.

<שי רינסקי: ברשות להשקעות - - -

<שמעון ברונר: רק עוד הערה, כל אותם מידעים שאנחנו נותנים, במידה ומעורב לזה גם גוש, חלקה כמו המקרה הקודם שהוא דיבר עליו אנחנו מציגים את הגוש, חלקה, אנחנו עובדים במה שנקרא שקיפות מלאה מול מפ"י.

<שמעון ברונר: אנחנו מציגים את הגוש, מציגים את החלקה, הוא נעמד על הגוש עם העכבר, הוא אומר לו מה הגודל, מי לפניו, כל הנתונים מוצגים בשקיפות מלאה.

<שמעון ברונר: הכל מתוך המערכות הממוחשבות.

<שי רינסקי: לרשות להשקעות יש כבין 20 ל-30 מסלולים שהיא מסייעת למפעלים.

<שי רינסקי: הכל נמצא פה, ההגשה נמצאת פה, פעמיים בשנה מפורסמות התוצאות של הבקשות כדי שכל עם ישראל יראה מי קיבל וכמה קיבל.

<שי רינסקי: רשימת מכסות ייבוא - יש לנו עשרות מוצרים שחלק מהמלחמה ביוקר המחייה יש הפחתת מכסים למכסות הללו.

<שי רינסקי: היבואנים פונים, מקבלים, יש להם תאריכים להגשת הבקשות ואחרי זה גם מפורסם מי קיבל, כמה קיבל ובאיזה מחיר הוא קיבל.

<שי רינסקי: אתר הוראות מנכ"ל - הוראות מנכ"ל יוצאות בתדירות על כל תקציב ויש לה שני חלקים: אחד זה הוראה ארוכה בה כל המפרטים והוראה פשוטה בה יש את תמצית התקציר של ההוראה ושהדיוטות עם ישראל יראו את העמוד הראשון, תמצית מנהלים כזאת, יבינו האם הם יכולים להנות מההוראה הזאת, מהתקציב הזה ואם כן איך הם - - -

<מיכל פינק: חשוב להגיד שמרבית הכלים שלנו שהם לא על פי חוק הם מונגשים באמצעות הוראות מנכ"ל שהם מסלולים, כלי הטבות שאנחנו מפרסמים לציבור, זה יכול להיות הקצאות למפעלים שלא על פי חוק עידוד, מסלולי תעסוקה לסבסוד שכר, עידוד ייצוא וכן הלאה.

<מיכל פינק: למעשה כל הכלים של המשרד נמצאים בצורה הזאת.

<מיכל פינק: אנחנו דואגים מאוד להנגיש אותם גם ברשימות באתר, גם בתמציות כדי שהתמצית תהיה מאוד מאוד קריאה ופחות משפטית.

<מיכל פינק: דרך זה הם יכולים להכנס פנימה אבל באמת מאז שהכנסנו את התמציות לפני כשנתיים באמת יש שינוי גדול גם בפניות וגם בהענות מהבחינה הזאת שמבינים.

<מיכל פינק: זה מאוד מאוד משמעותי.

<שי רינסקי: ו- - - משרדי חדש שיהיה נעים, נגיש, ידידותי למשתמש וזה חלק מהפרס שקיבלנו עליו מול שאר משרדי הממשלה.

<שי רינסקי: אז כמו שאמרתי מקודם, אנחנו בטפסים מקוונים אנחנו רוצים - - - כרגע ב-17' השתמשו 68 אלף וב-18' אנחנו רוצים שישתמשו 100 אלף, לעלות מ-80% ל-85%, על כל שלל יחידות המשרד.

<שי רינסקי: סיכום קצר - זכייה במקום הראשון בקטגוריית אתר האינטרנט על הצטיינות והענקת שירותים ייחודיים, שיפור השירות מבין 22 משרדי הממשלה מטעם רשות התקשוב.

<מיכל פינק: מילה אחת על מה שיש למטה.

<מיכל פינק: שער אחר לכלכלה זו אפליקציה שאנחנו עובדים עליה להנגשת כלי המשרד לעסקים בצורה פרואקטיבית.

<מיכל פינק: הרעיון הוא לא רק שאתה תכנס להוראות מנכ"ל שלנו או לכלי סיוע שראיתם ותראה מה יש אלא שבעצם לקוח מזין את המאפיינים שלו ואנחנו מציעים לו בפוש כלים שהוא לא היה מודע לקיומם.

<מיכל פינק: אם הוא אומר, אני בפריפריה, אני מעסיק ערבי, אני מתעסק בענף זה וזה, אז אנחנו בעצם נדחוף את זה ונציע לו.

<מיכל פינק: אנחנו עובדים על האפליקציה הזו, זה נחשב למיפוי כלים מאוד מאוד ענף ואנחנו השנה מתכוונים להתקדם עם זה.

סתיו שפיר: יפה.

<שי רינסקי: המשמעות של הדבר הזה - - - פשוט אנשים לא מכירים את כל - - - שמדינת ישראל נותנת להם.

סתיו שפיר: את הזכויות, נכון, כך בכל משרד.

<מיכל פינק: פה אנחנו משתדלים לדבר על זה.

<שי רינסקי: אמת.

סתיו שפיר: בוא נדבר על מענה לפניות ציבור, חופש מידע.

<שי רינסקי: רק שנייה בוא נגמור את הנקודה הזאת - ביצוע החלטות ממשלה והנגשת מידע לציבור - אנחנו רואים שב-2016 משרד הכלכלה עמד על כ-80% מימוש מהחלטות הממשלה ועוד 20% נמצא בשלבי התארגנות, זז, מתקדם לשנים הבאות.

<שי רינסקי: חלקם נתקע בחסם כזה או אחר והנקודה המרכזית היא שאנחנו מדברים על השוואה ממוצעת של הממשלה ל-70%, אנחנו כמעט ב-20% מעל.

<מיכל פינק: יש לנו מערך מאוד סדור אצלנו, במקרה הזה באגף אסטרטגיה ותכנון מדיניות שאנחנו עוקבים אחרי כל החלטות הממשלה כאשר המשימות מפורקות אצלנו ישר לתוך תכניות העבודה של היחידות.

<מיכל פינק: זאת אומרת, לא רק מה שעוקבים במשרד ראש הממשלה אלא גם הפרטי פרטים של כל שורה בתכנית העבודה מתוך נגזרות החלטות הממשלה ואנחנו עוקבים אז זה באמת מגביר ביצוע.

<מיכל פינק: ומה שאתם רואים פה על המסך אלה שלוש חברות שגם מסרנו לכם, הסיכום השנתי של עיקרי העשייה בתמצית, זה ממש תכנית העבודה אבל גם את הדוח של הוראות מנכ"ל שהזכרנו כאן בעצם עם כל הכלים לציבור ואתם יכולים לראות את החתכים של הביצוע: כמה ערבים, כמה חרדים, כמה באזורי עדיפות לאומית, כמה בכל רשות וכן הלאה, כל דבר לפי החתכים שלו, זה גם כבר מפורסם באתר ואנחנו מקפידים לעשות את זה על מנת שבאמת תהיה תמונה בהירה לגבי ה- - - לדעתי את מסתכלת על השנייה.

<מיכל פינק: כן, אז פה באמת בהוראות מנכ"ל יש שם את כל החתכים של איך הכלים שלנו בעצם השפיעו ברמת משק.

סתיו שפיר: כמה אנשים עם מוגבלות אתם מעסיקים במשרד?

<קריאה: זו השאלה שרציתי לשאול.

סתיו שפיר: מענה לפניות ציבור, שאילתות חופש מידע, אולי אתה רוצה להתייחס רגע מהיחידה לחופש המידע, מה מצבם של משרד הכלכלה?

<מוחמד קדח: יש נתונים לגבי שנת 2017 לפי המצגת?

<שי רינסקי: לא, פה זה 2016, לא 17'.

<מוחמד קדח: כי אין לנו את הנתונים לגבי 2017, אנחנו עוד כחודש אמורים לקבל אותם.

סתיו שפיר: חופש מידע יש להם עד יולי במצגת.

<מוחמד קדח: גם זה חשוב כי הפיצול הזה הוא דיי משמעותי בהקשר הזה, ולכן חשוב שגם נסתכל על הנתונים של 2017 נכון גם לפי השנה הראשונה.

<מוחמד קדח: אבל ככלל מבחינת פניות במשרד הכלכלה היה מספר רב של בקשות חופש מידע מבין המשרדים המובילים, נדמה לי השני או שלישי מבחינת היקף הבקשות לחופש מידע.

<מוחמד קדח: מבחינת אחוז ההענות החיובית לבקשות, הכוונה מי שמבקש לקבל מידע גם האחוזים יפים, אני מדבר על הנתונים של 2016 - שלושת רבעי מהבקשות ממי שביקש מידע הוא קיבל מידע והיתר אני מניח שהייתה איזשהי הצדקה או שזה סוד מסחרי או פגיעה בפרטיות.

<מוחמד קדח: בשנת 2016 היו 423 בקשות, אפשר לראות שב-2017 יש ירידה חדה, יש סך הכל 68 ונדמה לי אם עושים ממוצע ייצא משהו כמו 130-140 בקשות, אני מניחה, עד ל-2017.

<מוחמד קדח: לדעתי, ככה על פני הדברים נראה שהפיצול אכן גם רואים אותו בנתון הזה כי מטבע הדברים חלק רב מהבקשות נגעו לזרוע העבודה ושהיא עברה למשרד הרווחה עכשיו.

<מוחמד קדח: אבל יש שתי הערות בנוגע לדוח התקשרויות, צריך לפרסם אותו, למעט הדוח האחרון - - -

סתיו שפיר: כן, אגב, לגבי העניין של ההעברה של כל נושא רווחה, תעסוקה עובדים - הציבור יודע שחל השינוי הזה?

סתיו שפיר: לא.

<שמעון ברונר: לא, הוא לא יודע משתי סיבות: גם כשהיינו משרד אחד עדיין הייתה ועדת עבודה ורווחה בכנסת הזאת, זה לא מה שנקרא בא לידי ביטוי בכל הרמות - - -

סתיו שפיר: כלומר, כשהם פונים אליכם אתם מעבירים אותם - - -

<שי רינסקי: כשפונים אלינו - - -

סתיו שפיר: בדיוק, איך מפרסמים לציבור שחל השינוי הזה?

סתיו שפיר: זה שינוי מאוד משמעותי.

<שמעון ברונר: אנחנו קודם כל הפרדנו את אתר האינטרנט במהל ך2016- - -

סתיו שפיר: אבל פונים אליכם אז אתם מעבירים את המידע?

<שמעון ברונר: לא, לא, לא, הפנייה מאחר וכל הפניות בתחום התעסוקה במקרה הזה, אם זה חשמלאים, מהנדסים, הכל נעשה ישירות דרך האתר אז מאחר והפרדנו את האתר הוא באופן אוטומטי ניגש לאתר סוג תעסוקה שאנחנו בנינו אותו כחלק - - -

<מיכל פינק: הפנייה ליחידות היא הייתה תמיד ישירה.

<מיכל פינק: מי שהיה צריך מעונות יום פנה למעונות יום, לא הורגשה טלטלה בצד של הלקוחות.

<מיכל פינק: בצד שלנו - - -

<שמעון ברונר: מבחינת הלקוח הוא לא מרגיש, מה שאנחנו עשינו שינינו את הלינק מכתובת כזאת לכתובת כזאת.

סתיו שפיר: בסדר.

סתיו שפיר: סליחה, התקשרויות.

<מוחמד קדח: אז לגבי דוח התקשרויות למעט הדוח האחרון, אני אקדים ואומר ככה : דוח התקשרויות מוגש כל רבעון והמועד להגשתו זה 45 יום אחרי שמסתיים כל רבעון למעט הדוח האחרון שלושת הדוחות הקודמים פורסמו באיחור וחשוב שיישמר השטף הזה, צורת העבודה הרגילה של פרסום הנתונים האלה כי נתונים מתפרסמים במקביל על ידי כל משרדי ממשלה ויחידות הסמך, ולכן חשוב שהנתונים יפורסמו בבת אחת עם כל המשרדים האחרים.

<מוחמד קדח: עוד נקודה אחת שהיא נוגעת יותר לממדדים שלנו - יש נוהל של פרסום תשובות שניתנו בבקשות חופש מידע שצריך לפרסם אותן באתר המרכזי לחופש המידע.

<מוחמד קדח: לדוגמה אם מישהו ביקש לקבל איזשהו נתון, פרוטוקול מסויים, סביר להניח שיש לו איזשהי חשיבות ציבורית אז הנוהל מכוון למקרים האלה שצריך להעלות את התשובה הזאת, מקום שאין פגיעה בפרטיות של מאן דהוא אז צריך לפרסם את התשובה הזאת באתר הממשלתי.

<מוחמד קדח: ב-2017 לא פורסמו תשובות על ידי משרד הכלכלה וזה מן הסתם יבוא לידי ביטוי בדוח של 2017 שנפרסם אותו במהלך השנה הבאה.

סתיו שפיר: מה עמדתכם בעניין?

<שי רינסקי: נתקן, נשפר את זה.

סתיו שפיר: זה יחסוך לכם גם הרבה עבודה לפרסם מענה לפניות חופש המידע.

<שי רינסקי: עשינו סדר רציני אצלנו בתחום הטיפול בחופש המידע מינינו ממונה חדש, נתנו לו את כלי העבודה- - -

סתיו שפיר: מי הממונה?

<שי רינסקי: יוסי דולפה.

סתיו שפיר: והוא במשרה מלאה?

<שי רינסקי: הוא לא במשרה מלאה אבל יש לו את כל הזמן שהוא צריך בשביל להתעסק בעניינים האלה, אנחנו באמת רואים - - -

סתיו שפיר: מה התפקיד המקביל שלו?

<שי רינסקי: הוא מנהל המידע במנהל שלי, במנהל משאבי אנוש והוא עשה סדר גם אחורה וגם קדימה - - - עושה עבודה טובה.

<שי רינסקי: אני משוכנע שהוא יבוא לפה בשנה הבאה ו- - -

סתיו שפיר: אני רואה גם שבמענה לשאילתות ישירות של חברי כנסת, הוגשו לכם רק שתי שאילתות עד יוני - - -

<שי רינסקי: תזכרי שלא היה פה שר ב-2016 - - -

סתיו שפיר: אבל היה משרד.

<קריאה: היה שר, לא היה שר במשרה מלאה אתה מתכוון, תמיד יש שר.

<שי רינסקי: אבל ראש הממשלה - - -

סתיו שפיר: אבל עד יולי 2017 הוגשו רק שתי שאילתות ואחת מהן לא נענתה?

<שי רינסקי: ככה לפי נתונים שקיבלנו, קיבלנו - - - אני לא יודע לדווח מה הייתה השאילתה שלא נענתה או הנסיבות - - -

סתיו שפיר: לא, זה שאין שר זה לא אומר שלא עונים לשאילתות.

סתיו שפיר: גם למשרד החוץ אין, לפי הקו הזה גם משרד החוץ הוא ללא שר, משרד הבריאות היום ללא שר, לא חסר.

סתיו שפיר: הם עדיין צריכים לענות לשאילתות.

סתיו שפיר: הם גם מצליחים לענות לשאילתות, לפחות לחלקן.

סתיו שפיר: אז השאלה מה - - - אפשר לדעת מהי, מה הייתה הבעיה שם?

<רועי פישר: אנחנו נדאג לזה, נברר מה הייתה השאילתה.

סתיו שפיר: לגבי השאלה שלי על העסקת עובדים, גם עובדים עם מוגבלות וגם בכלל אוכלוסיות ייעודיות.

<שי רינסקי: יש לנו 10 עובדים בעלי מוגבלות משמעותית עם כניסתנו למשרד החדש הם מהווים 2% מכוח העבודה במשרד.

סתיו שפיר: ועובדים - - -

<שי רינסקי: בני מיעוטים 3.5% - - -

סתיו שפיר: חשבתי שתגיד 3.5 עובדים.

<שי רינסקי: אבל בני העדה האתיופית 1.

<שי רינסקי: - - -

סתיו שפיר: מתוך כמה עובדים?

<שי רינסקי: 570.

סתיו שפיר: אוקיי, כלומר יש עוד מה לשפר בכל הקטגוריות.

<שי רינסקי: - - - אנחנו בסדר יחסית, ב- - - אנחנו בסדר.

<שי רינסקי: בבני המיעוטים אנחנו רחוק מהיעד הממשלתי וגם במוגבלות.

סתיו שפיר: נשים/גברים?

<שי רינסקי: יש לנו רוב של נשים במשרד ורבע משולחן ההנהלה הן נשים.

סתיו שפיר: איך זה מסתדר?

סתיו שפיר: מה קורה להן בדרך לשולחן ההנהלה?

<שי רינסקי: בכל הסטטיסטיקות היינו הרבה יותר טובים - - -

סתיו שפיר: יש לכם פה דוגמה נפלאה לעובדת משרד.

<קריאה: - - -

<שי רינסקי: צריך לומר ביושר שאנחנו עבדנו, הנתונים שאנחנו מציגים אנחנו למעשה מציגים אותם לראשונה והוא נחתך באופן שלא התחשב בדברים האחרים.

<שי רינסקי: היו לנו סטטיסטיקות הרבה יותר טובות גם של בני מיעוטים וגם מוגבלים וגם של נשים מסביב לשולחן ההנהלה ובדרגות בכירות ואנחנו צריכים עכשיו כשנגיש תכנית עבודה של המשרד החדש אז לקבל גם מענה שם.

<מיכל פינק: אני חייבת לומר משהו, גברתי, ברשותך, והמנכ"ל התייחס לזה.

<מיכל פינק: שנת 2016, ותיכף נציג גם את תכנית העבודה, הייתה שנה של טלטלה במשרד הכלכלה.

<מיכל פינק: מעבר לכך שהשר האחרון, אריה דרעי, עזב בסוף 15' והשר אלי כהן נכנס בתחילת 17' היינו תחת ראש הממשלה ושר האוצר לסירוגין.

<מיכל פינק: באותה תקופה גם פוצל המשרד.

<מיכל פינק: טלטלה מאוד משמעותית, מ-1500 הפכנו ל-500, החלוקה לא הייתה נתונה בידינו.

<מיכל פינק: במקביל גם החלק של הרשות לחדשנות, מהמדען הראשי הפך לרשות.

<מיכל פינק: זאת אומרת, אנחנו עברנו טלטלה מאוד גדולה ובתוך כל הדבר הזה אנחנו בתור המשרד, הדרג המקצועי שמצליח כן להרים את הדברים ולהשאיר אותנו באמת בצורה הטובה ביותר וראיתם את הדוגמאות גם של אתר האינטרנט וגם של ביצוע תכניות העבודה והוראות מנכ"ל וכל מה שאנחנו יודעים להציג.

<מיכל פינק: אנחנו צריכים עוד איזשהי תקופה להתיישר על הדבר הזה וצריך לקחת את זה בחשבון.

סתיו שפיר: אוקיי.

סתיו שפיר: היה לנו פה דיון שאת נכחת בו, אני חושבת, בעניין של חברות ייעוץ.

<מיכל פינק: לא הייתי אני חושבת שהייתה נציגה.

סתיו שפיר: כן, זו כנראה הייתה נציגה, זה היה כבר לפני שנה.

סתיו שפיר: עם איזה שירותי ייעוץ המשרד עובד, באיזה היקף?

סתיו שפיר: יש לכם מחלקת אסטרטגיה שזה דבר נפלא, בהרבה משרדי ממשלה הדבר הזה יצא לחברות חיצוניות, אבל עם איזה חברות ייעוץ אתם עובדים בשוטף בקבלת החלטות, בכתיבת מכרזים.

<מיכל פינק: היקפים ברמה משרדית כוללת אני לא יודעת אבל אנחנו נוכל להשיב לכם בנפרד.

<מיכל פינק: בעיקרון כאגף לתכנון מדיניות הוצאנו מכרז שהוא ייחודי מבחינת המשרד, מבחינת השימוש שלו, שהוא בעצם מאפשר ליחידות המשרד בעבודות מדיניות וייעוץ כלכלי ואסטרטגי להעזר במאגר שלנו באופן שאנחנו ברמה המקצועית חולשים על העבודות האלה ולא שכל יחידה נאלצת להוציא מכרז עצמאי ולהעסיק את כל המערכת בדבר הזה.

<מיכל פינק: אני לא יכולה להגיד שאנחנו בכיסוי מלא בהקשר הזה, יש עדיין עבודות כלכליות נוספות שמתבצעות בנפרד על ידי היחידות, ולכן גם אין לי את התמונה המלאה.

<מיכל פינק: אבל אין ספק שצורת העבודה הזו מוכיחה את עצמה הן מבחינת התכנים, מבחינת ניהול הידע של המשרד.

<מיכל פינק: אם יוצאת עבודה מסויימת ואנחנו יודעים שיחידה כבר עשתה ונדרשה, סתם אני ממציאה עכשיו, לסקירה על ענף המתכת ויחידה אחרת נדרשת לזה אז אנחנו פשוט מנגישים.

<מיכל פינק: אנחנו גם מנגישים את המחקרים בתוך הפורטל המשרדי, אין סיבה שיהיו כפל עבודות - - -

סתיו שפיר: ברור.

<מיכל פינק: זה לא ברור.

<מיכל פינק: כי איך שעובדים בעיקרון במשרדי ממשלה הרבה פעמים שכל דבר כזה יוצא במכרז נפרד ליחידה נפרדת וכל הנושא של - - -

סתיו שפיר: אנחנו כבר ראינו מצבים שבהם משרדי ממשלה לוקחים חברת ייעוץ לעשות להם עבודה וחברת הייעוץ כבר לא עומדת בהיקפים של הבקשות מהמשרד והיא לוקחת חברת ייעוץ בעצמה כדי לעזור לה עם הבקשות של המשרד.

סתיו שפיר: זה קורה במשרדי ממשלה זה כבר- - - כולל בנושאים שהם נושאים אסטרטגיים לא בנושאים רק של ייעוץ ממש מקצועי אלא תחומים שאולי באמת המשרד לא יכול להכנס אליהם.

<מיכל פינק: אנחנו נעזרים בחברות ייעוץ, אנחנו עושים את זה במקומות שבהם צריך מכפיל כוח מבחינת הידע שלנו ובסוף עובדי המדינה גם בידע מוגבל ומספר מוגבל כמה שיש לנו יותר נשים באגף עדיין.

<מיכל פינק: ובכל זאת, גם כשהעבודות האלה נעשות הן נעשות באמת כדי להעשיר את הידע וחשוב להגיד שקבלת ההחלטות והתווית המדיניות נעשית על ידי המשרד, אנחנו לא מפריטים את הדבר הזה - - -

סתיו שפיר: מה ההיקף התקציבי של ייעוץ, הסתכלתי בדו"ח ההתקשרויות אז ראיתי ייעוץ למכרז על 400 אלף ₪, עוד ייעוץ למכרז על 380 אלף ₪, מה ההיקף הכולל?

<מיכל פינק: ייעוץ למכרז זה משהו שאני לא מתעסקת בו כי הוא לא כלכלי אסטרטגי.

<מיכל פינק: אני לא יודעת להגיד על היקפי התקשרויות כוללים.

<מיכל פינק: אני יכולה להגיד לך שבהקשרים שלנו, של עבודות מדיניות שמלוות, אגב זה לא רק ייעוץ, אם אנחנו הולכים למשל על מהלכים בתחומי יוקר המחייה אז אנחנו גם רוכשים מאגרי נתונים מנילסן.

<מיכל פינק: זה לא הכל ייעוץ שבנאדם בא ומייעץ, זה המון מאגרים, נתונים, מידע.

<מיכל פינק: אנחנו הגענו בשנה האחרונה, אם אני לא טועה, ל-6 מיליון ₪ אבל זה לא כולל רק עבודות נקודתיות של האגף, זה גם עבודות של יחידות.

<מיכל פינק: אבל כאמור זה לא מכסה את הכל, אין לי את התמונה המלאה של כל סוגי התשלומים למיניהם זה מן הסתם יותר מזה.

סתיו שפיר: וכל המידע שהן עובדות עליו, החברות החיצוניות, כולו נשמר?

<מיכל פינק: בוודאי.

סתיו שפיר: אני רוצה לחזור רגע לנושאים - - - שלחנו לכם מספר שאלות בעקבות הדיון הקודם על החוק לעידוד השקעות הון ועל המענקים.

סתיו שפיר: אחד הדברים שנאמרו לנו כאן על ידי רשות ההשקעות זה שכמדיניות גורפת ובלי בחינה פרטנית אתם לא מפרסמים נתונים בנוגע לפרטי ההתחייבויות של מפעלים שנעשו בתמורה לקבלת מענקים מהמדינה, על אף שהחוק מאפשר לכם לעשות זאת.

<אלי לוי: בהתאם להסכמות שהגענו עם התנועה לאיכות השלטון אנחנו מפרסמים פעמיים בשנה את כל תיק האישור שהרשות הוציאה.

<אלי לוי: במסגרת זה נאמר שם שם החברה, המיקום שלה, במה היא מתעסקת, גובה ההשקעה ומספר העובדים אליו היא התחייבה.

סתיו שפיר: כן, את זה ראינו את הטבלאות האלה.

סתיו שפיר: אבל פרטי ההסכם, למה התחייבה החברה בשביל לקבל את המענק, לכמה העסקת עובדים, היכן העובדים האלה - - - באיזה דרגות, בתוך כמה זמן, היכן זה אמור לקרות.

סתיו שפיר: כל הפרטים שיכולים לשרת גם את הציבור שבסוף הוא משקיע המענק, זה כספו - - -

<אלי לוי: אני לא חושב שפירוט פנימי של העובדים זה דבר נכון לפרסם כי בכל זאת אנחנו גם - - -

סתיו שפיר: לא פירוט של השמות שלהם.

<אלי לוי: לא, תפקידי עובדים, אם חברה מתקדמת - - -

סתיו שפיר: עובדים בכירים, יש קטגוריות שרלוונטיות שאפשר להכנס אליהן.

<אלי לוי: אצלנו העסקת עובדים זה בעיקר עובדי ייצוא, זה פחות עובדי מנהלה, עובדים חייבים לעבוד בתוך המפעל ולא לשבת באיזה מטה כזה או אחר שהוא אינו - - -

<קריאה: בתוך המפעל, לא מחוץ למפעל.

<אלי לוי: אז ככה, כשכל העובדים מבחינתנו עובדים של המפעל רובם ככולם הם גם עובדי ייצור כי לשם אנחנו מוכוונים.

<אלי לוי: מעבר לזה הוספנו עוד פרמטרים החל משנת - - -החל מ- 2014 שעכשיו באים לפתחנו של שכר עבודה, פריון, וזה לא נתונים - - -

סתיו שפיר: נתונים כמו כמה עובדים בפריפריה המפעל הסכים להעסיק, זה אתם מפרסמים?

<אלי לוי: כן.

סתיו שפיר: בחלוקה?

סתיו שפיר: בטבלאות שהצגתם לי לא היו שם דוגמאות לכמויות בפריפריה.

<אלי לוי: אני יכול להראות לך דוגמה של ה - - -

<שי רינסקי: כל החוק - - - היום זה רק פריפריה.

<שי רינסקי: זאת אומרת שיש את מצבת העובדים במפעל, 20 עובדים בתוך המפעל.

סתיו שפיר: ברור, זאת מטרתו, אבל מתייחסים בסוף לכמות עובדים כוללת.

<שי רינסקי: - - - שכוללת.

סתיו שפיר: מתוך תושבי הפריפריה, לא רק איפה המיקום של המפעל.

סתיו שפיר: מפעל מגיע לקריית גת, כמה עובדים מתוך קריית גת.

<אלי לוי: אני יכול להראות לך דוגמה של מה שאנחנו מפרסמים, שוב, זה פעמיים בשנה, זה כתבי אישור.

<אלי לוי: לדוגמה באשדות יעקב, אזור פיתוח א' אושרה לחברת לוג מוצרים פלסטיים 1993 בע"מ, מספר תאגיד, הרחבה למפעל לייצור פקקים ייחודיים, בקבוקי חסם, אביזרים רפואיים ובקבוקי תרופות BMS בהיקף השקעה של 31,843,000 ₪ המפעל יקלוט ששה עובדים נוספים בגין תכנית זו.

<אלי לוי: זה יעד העובדים של ה- - -

סתיו שפיר: כן אבל אנחנו לא יודעים אם העובדים האלה הם תושבי הפריפריה או לא.

<אלי לוי: הם לא מחייבים אותם להעסיק את תושבי הפריפריה.

<אלי לוי: הם חייבים לעבוד בפריפריה אבל הם לא חייבים - - -

<מתן אברמוביץ: במסלולי תעסוקה יש להם לפריפריה - - - אבל יש במסלולי תעסוקה שמתחייבים לנגיד 90%, 50% פריפריה.

<אלי לוי: אנחנו לא מחייבים את העובדים לגור בפריפריה.

<אלי לוי: המפעלים עצמם חייבים להיות בפריפריה - - -

סתיו שפיר: אבל חלק מהמטרה היא להעסיק עובדים, בשביל זה נותנים את הכסף, המטרה היא להעסיק עובדים מהפריפריה לא רק - - -

<אלי לוי: סביר להניח שרוב עובדי המפעל הם לא עובדי המטה אולי.

<אלי לוי: אולי עובד מטה יכול לעבוד מחוץ לבית - - -

<מיכל פינק: בעיקרון חוק עידוד השקעות הון עובד באזור פיתוח א' בצפון ובדרום עובד גם באזורי מיעוטים שנמצאים במרכז אבל זה לא הדיון כאן.

<מיכל פינק: חשוב להגיד שאנחנו נעים בין הרגישות העסקית והמחוייבות לסודיות מסחרית שאנחנו מחוייבים כלפי החברה.

<מיכל פינק: צריך לדעת, הם מגישים לנו תכניות עסקיות מקיפות ורק על בסיסן אנחנו בוחנים ומאשרים.

<מיכל פינק: אנחנו מוציאים החוצה דברים שאנחנו מחוייבים אבל שלא פוגעים בסודיות המסחרית.

<מיכל פינק: צריך לדעת שהרבה פעמים בשלב הזה כשהם מקבלים כתב אישור הם עדיין עוד לא חושפים.

<מיכל פינק: יש מפעלים שעוד הרבה אחרי מבקשים שלא נוציא לאור במה הם עומדים לעסוק, ואיזו תחרות הם עומדים להכניס במשק.

<מיכל פינק: אנחנו בתווך, ולכן במקרה הזה כשאנחנו אומרים שהתכנית עוסקת ספציפית באיזשהו ענף וזה מספר העובדים ואיפה היא תשב, אני חושבת שבאמת נתנו פה את המקסימום כאשר המסלולי תעסוקה כפי שנאמר הם גם יתייחסו לאוכלוסיות וכן הלאה, ערבים, חרדים, ושם אפשר גם לרדת ליותר פרטים ואנחנו עושים את זה.

סתיו שפיר: לא כל כך הבנתי מה העניין.

סתיו שפיר: זאת אומרת, סודיות מסחרית בוודאי וגם תמיד אפשר להוריד חלקים שהם לא מתאימים או שאי אפשר להכניס אותם, גם חוק חופש המידע מגן על הזכות הזאת, בוודאי, אבל מה הסודיות המסחרית במקרה כזה.

סתיו שפיר: מגיעה חברה לבקש מענק, סביר להניח שהיא תגיע בכל מקרה גם אם זה יפורסם.

סתיו שפיר: הזכרנו כמה דוגמאות, מה הבעיה לפרסם את פרטי ההסכם עם השחרה של דברים שעלולים לפגוע במסחריות של החברה.

<אלי לוי: פרטי ההסכם זה הכתב אישור למעשה והכתב אישור זה בינינו לבין אותם חברות.

<אלי לוי: הכתב אישור הוא גם אחיד לכל החברות שמקבלות, אין פה איזה משהו שונה.

סתיו שפיר: זה רק מחדד את השאלה.

סתיו שפיר: למה זו בעיה לפרסם אותם?

<שי רינסקי: אין פה משהו שהוא סודי בעיקרון.

סתיו שפיר: בגלל זה אני שואלת.

<אלי לוי: - - - אין שום פרט שלא מופיע פה, אין פרט, ההשקעה היא רשומה בכתב אישור, היא רשומה גם כאן.

<אלי לוי: ההתחייבויות שלהם לא רשומות בכתב אישור, זה חלק מהבקשה שהם מגישים ששם יש עוד המון נתונים מסחריים של החברה - - -

סתיו שפיר: איזה עוד נתונים אז נמצאים שם חוץ מכמות העובדים שזה מה שאתם מפרסמים.

סתיו שפיר: אתם מפרסמים מיקום, כמות העובדים והמפעל.

<מיכל פינק: וגם - - -

סתיו שפיר: ברור, שוב, ברור, זה כספי ציבור, זה ברור שאתם מפרסמים, אבל מה הדברים האחרים שלא נמצאים שם?

<שי רינסקי: בהוראות מנכ"ל יש את הפירוט מה הוא צריך לעשות המפעל כדי לעמוד ב- - -אבל זה כבר נמצא בהוראות מנכ"ל.

<מיכל פינק: לא, גם בכתב אישור, כמו שאלי אמר, יש המון פרטים בבקשה וכתב האישור מאשר את הבקשה.

<מיכל פינק: לכאורה אם היינו חוזרים לבקשה היינו צריכים לפרסם מחזורים עסקיים של אותו מפעל, כל מיני נתונים שהם ברשותו, ולכן במקרה הזה כשאנחנו מפרסמים את אותן שורות אחרונות אני חושבת שאנחנו נותנים את - - -

סתיו שפיר: כן, אבל זאת שורה תחתונה שלא נותנת לציבור אפשרות לבחון האם החוק הזה הוא חוק שעדיין מתאים גם לציבור וגם לנו חברי הכנסת.

סתיו שפיר: האם זה חוק שבאמת משתלם לנו כחברה להשקיע בו, באיזה היקף צריך להשקיע בו, האם באמת צריך להשקיע בעיקר במפעלים גדולים, בחברות גדולות או שאולי הציבור, ושוב, אולי אנחנו נציגיו רוצים בכלל לשנות את המצב הזה כדי להשקיע יותר דווקא בעסקים קטנים.

סתיו שפיר: אולי זה יותר משתלם מבחינת העסקת עובדים בפריפריה.

סתיו שפיר: כדי לבחון את כל הנתונים האלה אנחנו צריכים מידע.

<מיכל פינק: הנתונים האלה הספציפיים של תאגידי עופר לא יתנו את התשובה.

<מיכל פינק: אנחנו נמצאים כרגע - - -

סתיו שפיר: אם את יודעת לבוא ולהגיד, אינטל קיבלו, אני סתם משתמשת כדוגמה, אבל כמה עובדים הם באמת מעסיקים מתוך קריית גת, כמה עובדים הגיעו למשרות בכירות, למשך כמה זמן העסקה.

סתיו שפיר: יש המון נתונים שאנחנו יכולים להעזר בהם כדי לבחון אם זה נכון לתת לארבע חברות את כל ההטבות שבעולם או שאנחנו מעדיפים לחלק אותם ליותר חברות.

<מיכל פינק: זה באמת עולם של מדדי התוצאה, התפוקה שנראה כאן עוד מעט וגם זה עולם של בחינות אפקטיביות שאנחנו מנהלים כרגע בכמה וכמה מישורים במשרד.

<מיכל פינק: זה תהליכים מחקריים, הם יותר ממושכים - - -

סתיו שפיר: אבל אנחנו צריכים לפקח על זה.

סתיו שפיר: כדי שאנחנו נפקח אנחנו צריכים לראות את המידע.

<מיכל פינק: זה ייצא ברגע שאנחנו - - - אבל זה תהליכים מחקריים כדי להראות האם בפריפריה זה שהשקענו בסוג השקעה א' ולא בסוג השקעה ב' זה לא פרטי כתב אישור כזה או אחר.

סתיו שפיר: לא, אבל שוב, אנחנו מדברים על מידע גולמי אנחנו לא מדברים על מידע ערוך אחרי המחקר שלכם.

<אלי לוי: - - - אנחנו לא מבקשים להעסיק עובד שגר בפריפריה, זה לא חלק מה - -

<סמדר אונה: אז אולי צריך לבקש - - -

<אלי לוי: - - מהחוק והנהלים - - - שנמצאים באזור פיתוח א' - - -

<סמדר אונה: אז הסבירות הזאת היא לא נכונה, בגלל זה אני מתפרצת.

<סמדר אונה: אני גרה בגליל העליון אני יודעת על מה אני מדברת גם.

<שי רינסקי: אני מניח שדווקא בגליל העליון פחות בעייתי.

<שי רינסקי: אני מניח שמישהו - - -

<סמדר אונה: אז ההנחה הזאת היא לא נכונה.

<סמדר אונה: אני יכולה לתת לכם נתונים שההנחות שלכם לא נכונות ולכן מה שסתיו שאלה - - - אני סמדר אונה, אני הייתי בכירה בהייטק, אני חברת קיבוץ איילת השחר, אני הייתי טסה לעבודה פה בירושלים.

<סמדר אונה: זאת אומרת, מצד אחד כאילו מדברים, נותנים לפריפריה וגליל עליון זה פריפריה מן הסתם, ומצד שני כשנותנים, ואני יכולה להצביע על המון פרוייקטים כאלה אצלנו בגליל ב-20 שנה האחרונות.

<סמדר אונה: בסופו של דבר יש מנהרת הטסה של אנשים ולא משתמשים בכוח הפנימי.

<סמדר אונה: אני הייתי אחת היזמים יחד עם מתי קריית שמונה שנשלב את הפעילות של - - - יש לנו שלוש אקדמיות באזור.

<סמדר אונה: זה תל חי, צפת וירדנו גם לעמק הירדן שם.

<סמדר אונה: אחר כך נפתחה גם ברמת הגולן.

<סמדר אונה: זאת אומרת, יש לנו אקדמיות - - - להיפך, אתם, אני חושבת שמה שסתיו אולי גם צריכה לשאוף בזה, צריכים לחייב אותם להשתמש בכוח מקומי במיוחד במקום שיש אקדמיה.

<סמדר אונה: זאת אומרת, בואו נגיד שהאוכלוסייה לא מוכשרת במרכאות אז יש אקדמיות אז בואו נכשיר, תחייבו את החברות בדברים האלה.

<סמדר אונה: כי מה החוכמה שאני אטוס לעבוד בירושלים, למה שאני לא אעבוד באזור המגורים שלי.

<שי רינסקי: נכון להיום אין חובה להעסיק אנשים מהפריפריה, בואו נודה על האמת, נשים את הדברים על השולחן.

<שי רינסקי: אני מניח כשמדברים על אולי מה שקרוב למרכז, יוקנעם וקריית גת שאולי זולגים אנשים לא מאזור הפריפריה, ככל שנכנסים פנימה יותר אני מניח שאנשים שגרים באזור באים לשם.

<שי רינסקי: וזה המצב נכון להיום.

סתיו שפיר: אבל זו תכלית החוק.

<אלי לוי: אנחנו נתקלים בכל כך הרבה - - -

סתיו שפיר: אתה לא מוצא סתירה בין תכלית החוק שאחת המטרות המובהקות וגם ממש כתוב כמהות החוק היא לדאוג להעסקה ועידוד תעשייה בפריפריה.

סתיו שפיר: ואז הדבר הזה אפילו לא נבחן, כמה עובדים מועסקים מהפריפריה.

<שי רינסקי: שאלה, אנחנו לא - - - אנשים מהפריפריה לא - - - ולא בדקנו את זה אף פעם.

סתיו שפיר: אז איך בחנתם אם כדאי להמשיך עם המענקים האלה?

<שי רינסקי: הבדיקה היא קודם כל שאנחנו רואים שמפעלים זזים צפונה ודרומה, זזים מהמרכז, אנחנו רואים את היעילות של זה, זה קיים, הפעילות היא קיימת - - - כ-40 מפעלים מורחבים או זזים, מעתיקים את עצמם.

<שי רינסקי: יש לנו 40 ו-15 חדשים, 25 מתרחבים בגלל ההטבות הללו.

סתיו שפיר: יש לכם מיפוי במפעלים שמוקמים בפריפריה כמה מהעובדים באמת שייכים, גרים בפריפריה?

<אלי לוי: מי ששייך למענק נגב, מי שזכאי למענק לנגב הוא נחשב - - - שם אחד התנאים הוא שגם העובדים יהיו מהפריפריה, אחד הפרמטרים ש - - -

סתיו שפיר: ומה הנתונים?

<אלי לוי: אין לי את ה- - -

סתיו שפיר: כמה מפעלים יש שם וכמה עובדים מהפריפריה?

<אלי לוי: אין לי את הנתונים כרגע אני מחר - - -

סתיו שפיר: ולגבי מפעלים אחרים, 40 המפעלים שהזכרת?

<שי רינסקי: לא, הרבה פעמים זה חלק מקו 100.

<מיכל פינק: למשל חברות שהמנכ"ל דיבר על כרגע שאישרנו עכשיו בדרום.

<מיכל פינק: כשמוקמים ששה מפעלים בערד אנחנו נוטים להניח שמי שיעבוד במפעלים האלה הם אנשים או מערד או מהפזורה הבדואית או מקסימום מהיישוב הקצת יותר מרוחקים אבל מהאזור.

<מיכל פינק: אנחנו לא נוטים לחשוב שאנשים מתל אביב יסעו לעבוד בערד, למרות שאני לא פוסלת שזה יכול להיות - - -

סתיו שפיר: יש פה משהו ששווה לבדוק.

סתיו שפיר: חוץ מזה יש הבדל - - -

<סמדר אונה: אני אומרת לכם, אני חיה בפריפריה, אל תטעו לחשוב שזה ככה, זה ממש לא נכון.

<סמדר אונה: זה חלק מהבעייה הכי מרכזית של כל הסיפור.

<סמדר אונה: אני יכולה להגיד לכם שהיה קו פעיל ארקיע- ישראייר ממחניים על הבוקר, לפני 8:30 יצאו שבע טיסות מהצפון ובמקביל השבע טיסות הביאו מהמרכז.

<סמדר אונה: מה ההיגיון של זה בכלל?

<סמדר אונה: אני מעריכה שגם באזור נהרייה והצפון שם זה קורה עם הרכבת.

<סמדר אונה: זאת אומרת זה - - -

סתיו שפיר: ברור, ויש שאלה נוספת שרוצים לקבל עובדים ולהעסיק עובדים אבל אם העובדים מועסקים בשכר מינימום, כל העובדים שהם עובדים מהפריפריה, זה דבר שצריך לבדוק אותו שוב.

סתיו שפיר: במחשבה של איפה אנחנו רוצים לשים את הכסף הזה, מה הסך הכולל של כל המענקים?

<אלי לוי: בשנה לכולם זה באזור ה-700 מיליון.

סתיו שפיר: ב-700 מיליון ₪ בחלוקה של כמה היה צריך לתת לחברות מסוג כזה או אחר.

סתיו שפיר: מחשבה - אולי היה עדיף להעביר את 700 מיליון השקלים האלה ל- - -

<שי רינסקי: לא הכל הרי הולך למסלול השקעות.

<שי רינסקי: השקעות הון זה 350 אלף ₪.

<מיכל פינק: גם יש לנו במסלולי התעסוקה שכר מינימלי.

<מיכל פינק: אם זה מסלול 4-18 שזה מסלול השקעה בשכר גבוה.

<מיכל פינק: שאגב, בתכנית צפון הגדרנו עכשיו 90 מיליון ₪ לטובת 4-18 ועדיפות לאזורי פריפריאליות 1 עד 4 שזה קו כרמיאל צפונה ומזרחה.

<מיכל פינק: אנחנו מעסיקים שם בשכר מינמלי של, תזכירי לי הדר, 10.5 כמינימום - - -

<שי רינסקי: זה בין השכר הממוצע ל-2.5, זה בין 10 ל- 25- - -

<מיכל פינק: יש לנו גם במסלולים - - -

סתיו שפיר: כמה עובדים?

<מיכל פינק: על 90 מיליון - - -

<שי רינסקי: לא, בפועל כמה נענו.

<שי רינסקי: זה את לא זוכרת.

<מיכל פינק: צריך לעשות את התחשיב כרגע של כמה זה יוצא מבחינת מספרי עובדים.

<מיכל פינק: אבל חשוב להגיד, גם במסלולי התעסוקה אם עכשיו אנחנו מדברים גם על האוכלוסיות, גם על הנושא של שכר גבוה.

<מיכל פינק: בכל מקום יש שכר מינימלי שהוא גבוה משכר המינימום במשק.

<מיכל פינק: זה 6000 ומעלה במסלולי תעסוקה 6500 אם אני זוכרת בעל פה.

<מיכל פינק: אבל כל הדברים נוכל לתת לכם, זה עכשיו בשלוף מהזיכרון.

<מיכל פינק: בכל מקרה אנחנו בהחלט מתמרצים לשכר ראוי כאשר לגבי הצפון, האמירות לגבי האקדמיה וכן הלאה, רעיון בין היתר, ואני לא אמנה את כל הכלים בתכנית צפון, אבל הרעיון הוא בין היתר ליצור מנועי צמיחה להקמת חממה ביוטכנולוגית, מכון מזון, מכון לאומי לייצור מתקדם, תשתיות לאומיות שיישבו בצפון ויתקשרו עם האקדמיות בצפון באופן שמשרות בשכר ראוי ולאנשים בעלי מקצוע אקדמאי ספציפי ורחב, אגב, המכון לייצור מתקדם זה מטכנולוגיה, יגיעו לעבוד בצפון ולהנות מהחוזקות של המקום הזה.

<מיכל פינק: ובין היתר זה הרבה מאוד תושבים חוזרים - - -

סתיו שפיר: אני רוצה רגע לחדד.

סתיו שפיר: אנחנו מדברים פה, אני לא נכנסת למהות של החוק ויש לי מה להעיר עליו, אני תוך כדי חושבת למה החוק לא מחייב את המפעלים גם העסקה של - - - ראינו את זה דווקא בחלק מהדוגמאות שכן קיבלו מענקים, אבל לא בכולן, העסקה של נשים, העסקה של נשים עם מוגבלות, כל מיני דברים שאם המדינה מחלקת מענקים המדינה גם צריכה לעודד אותם.

סתיו שפיר: זה דבר אחד.

סתיו שפיר: וכמובן, העסקת נשים בפריפריה, זה במהות.

סתיו שפיר: אבל אני רוצה לדבר איתכם על הסיפור הזה של חשיפת מידע ושל שקיפות לכלי לקביעת מדיניות.

סתיו שפיר: כשאנחנו ניגשים ורוצים לבקר את החוק הזה אנחנו ככנסת או אנחנו כציבור הרחב, אם לא מונח לפנינו המידע הזה אין לנו שום דרך להבין אם החוק טוב או לא טוב, אם הוא יעיל או לא יעיל, אין לנו שום דרך להבין את זה.

סתיו שפיר: אני מבינה שאתם עושים איזשהו מחקר פנימי, הבנתי שגם על חלק מהנתונים לא הסתכלתם אבל על חלקם בוודאי ובוודאי שכן ואני חוזרת ואומרת, אתם עושים עבודה מאוד רצינית במשרד שלכם ואני מברכת על כך.

סתיו שפיר: זה מידע שאנחנו ממש זקוקים לו כדי להבין אם אנחנו נמצאים במצב נכון או לא נכון עם החוק הזה.

סתיו שפיר: ואין לי איפה להשיג אותו.

סתיו שפיר: בטבלאות שאני מסתכלת מי קיבלו את המענקים אני לא יכולה להבין כלום כי כמות העובדים לא משקפת לי אם זה בדיוק העובדים שאנחנו רוצים לעודד את התעסוקה שלהם.

סתיו שפיר: אתם כתבתם את תכנית הצפון, אתם יודעים איזה בעיות תעסוקה מטורפות יש שם ואותו דבר קורה גם בנגב.

סתיו שפיר: אתם יודעים כמה זה קשה להגיע לעבודה, כמה המשרות דלות, כמה לסטודנט שמסיים במכללת תל חי לימודים יש בערך, אם הוא יסיים בתחומים טכנולוגיים, יש לו בערך מקום אחד להתמחות בו וזהו, מי שנמצא בצפון - - -

<מיכל פינק: לא הכל בחוק עידוד - - - גברתי, לא - - - וחשוב לי להגיד שהיא לא סתם אצלכם.

<מיכל פינק: אם תפתחי ברשותך חוברת הוראות מנכ"ל בעמוד 14 את תוכלי לראות את השאלה שלך לגבי השכר, אנחנו לא מתחילים עכשיו להקריא את החוברת אבל אתם תוכלו לקבל כאן את ה- - - בצד משמאל, עמוד 15.

<מיכל פינק: את יכולה לראות כאן את כל הפירוט לפי שכר, לפי המסלולים, אחר כך לפי אוכלוסיות.

<מיכל פינק: כל השאלות האלה תוכלו לקבל עליהן תשובות כאן.

<מיכל פינק: מדובר פה כאמור על כל מסלולי התעסוקה המנהליים לפי סוגים ואלה ללא השכר גבוה, אלה לפי אוכלוסייה.

<מיכל פינק: לגבי חוק עידוד מה שאנחנו יכולים לתת - - -

סתיו שפיר: כן, אבל זה נתון כללי, שוב, הנתון פה לא - - - הוא נתון כללי מדיי.

סתיו שפיר: הוא נותן לי ממוצע והוא לא נותן לי באמת את הפילוח של המשרות.

סתיו שפיר: כשאנחנו מדברים על מידע אנחנו מדברים פעם אחר פעם על מידע גולמי.

סתיו שפיר: אני לא רוצה שיעשו בשבילי את הניתוחים של המידע.

סתיו שפיר: אני רוצה שיהיה לי מידע גולמי, אני סומכת על החברה האזרחית ועל ארגוני המחקר גם כאן בכנסת ועל חברי הכנסת שיכולים לנתח את המידע.

סתיו שפיר: אתם תעשו את הניתוחים שלכם, תנו לנו מידע גולמי שנוכל לעבוד איתו.

<שי רינסקי: טוב, אנחנו שומעים מה שאת אומרת.

סתיו שפיר: ועמדתכם בנושא?

<שי רינסקי: נראה מה המשמעות של הדבר הזה.

<שי רינסקי: אני לא יודע להגיד לך ככה בשלוף, לא יודע.

סתיו שפיר: יש איזה מניעה לפרסם את זה?

<שי רינסקי: לא יודע.

<שי רינסקי: לא עניין של מניעה, בדיקת - - -

סתיו שפיר: לתחושתך, מהידע שאתה מכיר - - -

<שי רינסקי: על פניו לא.

<שי רינסקי: נגיד ככה, יותר מזה, אני חושב בגדול, תחושה, תחושה שרוב המשרות הן של תושבים שגרים באזור.

<שי רינסקי: תזכרו שהמענקים האלו זה לא ניתן על מנת שמנהלים יעבדו בשכר מאוד מאוד גבוה, זה לא אנשים שבאים מ- - - אז יש מנהל אחד אולי אבל לא בגלל זה המענק ניתן או גדל.

<שי רינסקי: אנחנו מדברים בעיקר על תעשייה שהשכר הממוצע הוא כ-12 אלף ₪ בחודש.

<שי רינסקי: אני לא יודע אם יש יותר מדיי אנשים מתל אביב שמגיעים צפונה ודרומה.

<שי רינסקי: אז בתחושה, יכול להיות שבאמת באזורים הקרובים יש חפיפה או זליגה מאזורים שלא פריפריאלים או עדיפות לאומית שנוסעים ליקנעם או נוסעים לקריית גת.

<שי רינסקי: אבל רוב המקומות, נאות חובב, ערד, דימונה, קשה לי להניח ש- - -

<אלי לוי: אני חייב לציין שאנחנו גם נפגשים יום יום עם תעשיינים ואנחנו שומעים את הקושי שלהם בהעסקת עובדים.

<אלי לוי: ולהכנס אליהם לתוך הניהול של המפעל, של העסק שלהם, אני אישית חושב שזה גם לא יהיה נכון אבל כשאתה שומע את כל הקושי שלהם בהעסקה שזה גם אחד הפרמטרים בנוסף לשכר עבודה שאנחנו דורשים מהם אז עוד להגביל אותם אני לא חושב שזה יהיה נכון במתכונת הנוכחית של החוק - - -

סתיו שפיר: כן, שוב, אתם מדברים על התוצאות של מה יקרה כשנראה את המידע.

סתיו שפיר: אני מדברת על לראות את המידע.

סתיו שפיר: לא דיברתי על התוצאות, לא דיברתי גם על להגביל אף אחד, דיברתי על לראות את המידע כדי שנוכל להבין אם אנחנו עושים טוב או לא עושים טוב, זהו, זה א-ב של לתחקר את עצמנו ולמדוד את עצמנו.

<אלי לוי: למעט במענק נגב לפחות במסלול מענקים אנחנו לא דורשים מהם שאותו עובד יישאר בפריפריה כזו או אחר, ולכן גם אין לנו את המידע הזה, זה לא משהו שיש לנו.

סתיו שפיר: אם אין לכם בכלל את המידע שדיברתי עליו זה מידע שאני חושבת שאתם צריכים לבקש וזאת גם בקשה של הוועדה, זה מידע חיוני.

סתיו שפיר: אנחנו עכשיו בודקים, אני רוצה עכשיו לבוא ולנסות לתקן את החוק הזה אני לא רוצה להתבסס על אוויר, אני רוצה מידע.

<שי רינסקי: אנחנו רשמנו לפנינו את בקשתך, אנחנו נבדוק מה המשמעות.

סתיו שפיר: והמהות החוק שהיא החשובה ביותר של באמת להביא לעידוד תעסוקה בפריפריה.

סתיו שפיר: אנחנו מבינים שזה לא עובד אז צריכים לחשוב על דרכים חדשות אבל בשביל זה צריכים להבין מה עובד, נורא פשוט, הרי כולנו שותפים למטרה הזאת.

<שי רינסקי: אמת.

סתיו שפיר: עידוד תעסוקה והכשרות תעסוקתיות זה כבר לא אצלכם?

<שי רינסקי: עידוד תעסוקה יש אצלנו, הכשרות לא.

<מיכל פינק: מסלולי תמרוץ שכר - - - שכר אצלנו, אותו גרף שלמשל הסתכלנו עליו- - -

סתיו שפיר: הכשרות לאוכלוסייה החרדית, לנשים, זה יצא לחלוטין?

<קריאה: כן.

סתיו שפיר: אוקיי.

סתיו שפיר: לגבי תכנית הצפון - מה הסטטוס, איפה זה עומד, כמה כסף הושקע בשנה האחרונה עכשיו כשסיימנו את 2017.

<מיכל פינק: הסטטוס כרגע - יצאנו עם כל המקצים ממש עכשיו בסוף השנה, אין בפניי כרגע עדיין מספרים כי ההגשות עכשיו הסתיימו של 17' ועוד מעט ייצא מקצה 18'.

<מיכל פינק: כל המקצים, קרי גם כל המסלולים החדשים שבעצם הומצאו במהלך תכנית צפון אמירה של התמודדות עם פריון בתעשייה, של מסלולים חדשים שלא היו קודם למפעלים לא מייצאים, כל השינויים במסלול 4-18, שכר גבוה כדי להתאים אותו לצפון קרי חברות יותר קטנות ודלתות יותר קטנות וכן הלאה.

<מיכל פינק: כל המקצים האלה יצאו, ממש בשבוע שעבר יצא המקצה האחרון בפריון למספר שירותים ואנחנו במהלך הרבעון הראשון של 2018 נסיים את המחוייבויות שלנו מבחינת התשתיות שצריכות לקום שזה המכון מזון ומכון לייצור מתקדם, ייצאו למכרז.

<מיכל פינק: אנחנו כאמור הוצאנו מקצים ראשונים, במהלך 18' אנחנו נשלים את התקציב בסך הכל משרדי זה ייצא משהו כמו 900 מיליון לרבות חוק עידוד לביצוע בשנים 17'-18', אין לי עוד את המספרים - - -

סתיו שפיר: ב-17' כמה היה?

<מיכל פינק: את החלוקה אני לא זוכרת בעל פה אבל אפשר להתייחס לכל כלי.

<מיכל פינק: זאת אומרת, מסלול פריון למשל יהיה בו 60 מיליוני שקלים, יצא מקצה ראשון ב-17' של 20 מיליון, 40 מיליון ייצא ב-18'.

<שי רינסקי: גם בתעשייה, גם בשירותים עוד 30 מיליון.

<מיכל פינק: 30 מיליון עכשיו עכשיו יצא ממש בשבוע שעבר יצא לפרסום.

<מיכל פינק: נראה בהתאם לבקשות אם זה לא נענה בצורה מהירה אנחנו עוצרים ואז מוציאים מקצה.

<מיכל פינק: שוב, יצאנו בהליך פרסומי ביחד עם המקצה הראשון.

<מיכל פינק: אנחנו נערך לעשות כזה גם.

<מיכל פינק: החוברת היא חלק מהעניין על מנת להנגיש את הכלים.

<מיכל פינק: יש אתר אינטרנט, אם תחפשו תמצאו תחת "הגיע הזמן צפון" שיש בו באמת הנגשה לכל אחת ואחת מהוראות המנכ"ל.

<מיכל פינק: כאמור מספרים עוד אין לי כי ממש עכשיו אוספים את כל הבקשות ומגיעות לוועדות אבל אנחנו נוכל בהמשך.

סתיו שפיר: ובסך הכל ההשקעה של המשרד בתכנית זה 900 מיליון?

<מיכל פינק: כן, 900 מיליון, חלקם לא בגוף ההחלטה אלא באמת הקצאות ייעודיות שהולכות לעידוד השקעות הון וכן הלאה.

סתיו שפיר: שזה גם היה קודם.

<מיכל פינק: לא אבל אנחנו עשינו התאמות הרי ברגע שהגדלנו את שיעור המענק של 30% לפריפריאליות 1 עד 4, מכרמיאל צפונה, אנחנו בעצם שריינו לטובת העניין כספים שאמנם היו כספי חוק עידוד קודם אבל הם לא שוריינו לטובת האזור.

<מיכל פינק: זאת אומרת- - -

סתיו שפיר: כן אז הם היו אבל כבר 300 מיליון השנתי שלכם בכספי חוק כבר נמצאים שם ממילא - - -

<מיכל פינק: בכספי חוק נכון אבל לאו דווקא משוריינים לאזור ו- - -

סתיו שפיר: פשוט הסתתם אותם, העברתם אותם להתמקד בצפון, אבל זה לא תקציב חדש.

<מיכל פינק: חלק מהם נכון וחלקם - - -

סתיו שפיר: התכנית הזאת דיברה על 19 מיליארד ₪ תקציב חדש לצפון, לא רק ממשרד הכלכלה, כמובן, אבל בסך הכל.

<מיכל פינק: מתוך ה-19 מיליארד, 12 מיליארד זה על תחבורה, משהו כמו 2 זה על בריאות.

<מיכל פינק: אנחנו קצת פחות ממיליארד בהחלטה - - -

סתיו שפיר: משרד הבריאות עדיין חולם לקבל את התקציב הזה.

<מיכל פינק: גם אנחנו היינו רוצים יותר, שהתכנית הייתה יותר רחבה.

<מיכל פינק: שמנו באמת תמונה יותר יותר מקיפה אבל גם עם מה שיש אנחנו מנסים לעשות את המקסימום.

סתיו שפיר: לא אבל אני שואלת, על מה התקציב התוספתי.

סתיו שפיר: הזזתם תקציבים קיימים שהיו בחוק לעידוד השקעות הון, הזזתם אותם להתמקד בצפון, כלומר על חשבון מקומות אחרים פשוט בארץ.

סתיו שפיר: מה התקציב התוספתי שקיבלתם?

<מיכל פינק: תקציב חדש לגמרי שלא צבענו במרכאות אלא - - - כי צריך לראות, האמירה הזו היא לא מדוייקת - - - כי בסוף זה מייעדים לצפון מה שקודם לא היה - - -

סתיו שפיר: בסדר, הכל בסדר, אבל התקציב כבר היה.

<מיכל פינק: משהו כמו 300 מיליון אם אני לא טועה - -

סתיו שפיר: שאיפה נמצא?

<מיכל פינק: - - 250-300.

סתיו שפיר: לשנתיים.

<מיכל פינק: כן.

סתיו שפיר: כלומר 150 מיליון לשנה.

<מיכל פינק: 250 לשנתיים, זה לא בהכרח מתחלק חצי חצי.

סתיו שפיר: שלאיפה הם הלכו?

<מיכל פינק: 90 זה 4-18 הוראת מנכ"ל שכר גבוה, 60 זה לפריון בתעשייה, 30 זה לפריון במסחר ושירותים, מכון ייצור מתקדם 20 מיליון, מכון מזון 15.

<מיכל פינק: כמה הגענו?

<קריאה: 215.

<מיכל פינק: אז יש עוד קצת ברשות לחדשנות.

<מיכל פינק: משהו כמו 250 הוא חדש לחלוטין והיתר - - -

סתיו שפיר: כמה זה היה אמור להיות בתכנית המקורית?

<מיכל פינק: אני לא יודעת, כשהגשנו את כל החלומות?

סתיו שפיר: כן.

<מיכל פינק: לא יודעת, הרבה יותר.

סתיו שפיר: כמה?

<מיכל פינק: עזבי - - -

סתיו שפיר: אנחנו לא סתם התעקשנו לחשוף את התכנית הזאת, רצינו להלחם על החלומות שלכם.

<מיכל פינק: היו כל מיני רמות של חלומות.

סתיו שפיר: הבנתי.

סתיו שפיר: ואגב התקציבים, אתם בימים האחרונים היו בוועדת כספים סערה של העברות עודפים ותקציבים ממקום למקום, אתם יודעים כמה כספים כאלה הועברו, מה סך העודפים שנוצרו במשרד, כמה מהם עודפים מחוייבים?

<שי רינסקי: לא מכיר את המספרים בשלוף לומר אותם אבל אני כן יודע שזה לא חריג משנים עברו.

<שי רינסקי: זה משהו ש- - -

סתיו שפיר: העובדה שזה לא חריג היא החלק המדאיג של הסיפור הזה.

סתיו שפיר: כי הרבה מהכספים שם ממש מתגלגלים משנה לשנה בלי שמשתמשים בהם.

<שי רינסקי: לא אין דבר כזה שלא משתמשים בהם.

<שי רינסקי: אם למשל בחוק עידוד השקעות הון אישרו בסוף השנה סכום כסף ב-X חברות אז זה חייב להתגלגל לשנה הבאה.

<שי רינסקי: אם החברה עובדת אז היא מקבלת את הכסף - - -

סתיו שפיר: אבל הנה, אישרתם לטבע 30 מיליון ₪ והיא לא קיבלה בסוף אז מה קורה עם הכסף הזה?

<אלי לוי: ברגע שאם ויבוטל להם כתב האישום אז הכסף חוזר לדעתי - - -

סתיו שפיר: אבל כבר הסתיימה השנה.

<שי רינסקי: הם צריכים לממש את הסכום כמה שנים - - -

סתיו שפיר: אוקיי, אבל הקציתם את הכסף הזה, כלומר זה כסף שמור - - -

<אלי לוי: לפי החוק 7 שנים, שנתיים משנת ההפעלה, הם יכולים להגיש דוח ביצוע ואז בודקים אותם אם הם עמדו או לא עמדו.

<אלי לוי: והיה ועמדו יקבלו את הכספים שמגיעים להם והיה ולא עמדו - - -

סתיו שפיר: הבנתי אבל והיה ולא עמדו, הכסף הזה מה קורה איתו?

<שי רינסקי: חוזר.

<שי רינסקי: זה כבר משא ומתן בינינו לבין האוצר, או חוזר לתקנה עצמה או חוזר לאוצר.

סתיו שפיר: כלומר יכול להיות שפשוט מאבדים את הכסף הזה במקום שהוא ישמש לעידוד תעסוקה או עידוד תעסוקה בפריפריה כמו שדיברנו, פשוט חוזר לקופה.

<שי רינסקי: כן.

<שי רינסקי: לוקחים מחברות ערבויות כדי שאם הם לא עומדים אז קונסים אותן.

סתיו שפיר: טבע נקנסה על הדבר הזה?

<שי רינסקי: לא אמרתי שטבע, אני לא יודע - - -

<אלי לוי: טבע לא קיבלה כסף בכלל מאתנו.

סתיו שפיר: אבל התייחסתי למשהו אחר.

סתיו שפיר: היא לא קיבלה את הכסף אבל בגלל שהכסף כבר הוקצב והיה מיועד למטרה מסויימת אז עכשיו אי אפשר להשתמש בכסף למטרות אחרות.

סתיו שפיר: כלומר, אולי בכלל חוזר למשרד האוצר כדי ללכת לכל מיני מקומות אחרים או כדי לא ללכת בכלל, סתם להיות תקוע.

סתיו שפיר: כסף שהיה אפשר להעזר בו, 30 מיליון ₪ זה המון כסף.

<שי רינסקי: זה עלול.

<שי רינסקי: בדרך כלל אנחנו במגעים עם האוצר, אנחנו מגיעים איתם להבנות כאלה ואחרות שאנחנו לא מחזירים הכל לאוצר.

<שי רינסקי: צריכים להשתמש בזה לטובת תוספות כאלה ואחרות.

סתיו שפיר: איזה סוג של הליך יש לכם מול האוצר כשאתם לקראת כזה דיוני סוף שנה בהעברות תקציביות?

סתיו שפיר: אתם יודעים בדיוק כמה הולכים לקחת לכם, כמה מקצצים לכם?

<שי רינסקי: כן כיוון ש- - -

סתיו שפיר: אני שואלת כי לא היו נציגי משרד הכלכלה בוועדה, לא קיבלנו פרטים על מאיפה הקיצוצים או ממי נגרע כסף בגלל הקיצוצים האלה.

<שי רינסקי: אז התשובה היא כן, אנחנו יודעים, אנחנו מתואמים איתם, זה לא שאנחנו לא מתואמים.

סתיו שפיר: אוקיי, אז אתה יכול לענות לי על זה?

<שי רינסקי: על מה?

סתיו שפיר: על ממי נגרע הכסף בקיצוצים של סוף שנה, מאיזה פרוייקטים זה ירד.

<שי רינסקי: זה רשימה שירד מפה שניים, עבר לפה שניים, אנחנו יושבים על זה לפני כן ועושים את הקלקולציה הזו.

<שי רינסקי: בעל פה להגיד לך אני לא זוכר.

<שי רינסקי: זה גם לא יותר מדיי.

סתיו שפיר: מה ההיקף של זה?

סתיו שפיר: כמה זה?

<שי רינסקי: כמה עשרות בודדות.

סתיו שפיר: כמה עשרות בודדות של מיליוני שקלים.

<שי רינסקי: הסתות של סוף שנה - - -

סתיו שפיר: שנדבר על מה אפשר לעשות בעשרות בודדות של מיליוני שקלים?

סתיו שפיר: יש לי כמה רעיונות, אפשר לדבר על זה.

<שי רינסקי: זה לא שזה הלך לאיבוד, זה לא הלך לאיבוד, זה הסתות שהלכו, היה חוסר פה ב-2-3 מיליון, עבר לשם.

סתיו שפיר: כן, חלק מהכסף ממש עבר לתכניות אחרות, חלק מהכסף עבר להסכמים פוליטיים עם חברי כנסת שממש לא קשורים למשרד הכלכלה אלא אם התחלתם לעסוק במנהלת הזהות היהודית.

סתיו שפיר: עובר ונחתך ממשרד הכלכלה, במקביל לזה שזה נחתך מעוד משרדי ממשלה וזה עובר למקומות אחרות, זה לא עובר הסתות בתוך המשרד.

סתיו שפיר: אני אומר לך מה, ולמה אני שואלת את השאלות האלה.

סתיו שפיר: אנחנו לא מקבלים מידע על התקציב ברמת ה-8 ספרות ומעלה.

סתיו שפיר: כלומר אני יכולה לראות רק 6 ספרות ומשם אני יכולה להבין תכניות כלליות בלבד ואני לא יכולה באמת להבין מאיפה הכסף ירד ולאיפה הוא הולך.

סתיו שפיר: זאת בעיה קשה של הפיקוח של הכנסת, לא יכולים לפקח ברמה הזאת.

סתיו שפיר: וכשאני מגיעה לוועדה ומקבלת כזה קיצוץ, אני כדי לפקח ולהבין צריכה מידע, אני צריכה להבין מאיפה הקיצוץ נעשה.

סתיו שפיר: אולי אנחנו לא מאשרים את הקיצוץ הזה.

סתיו שפיר: אמנם אתם מהמשרד הגעתם, פה אנחנו גם יכולים לעזור לכם, אולי הגעתם לאיזשהם הסכמות עם האוצר שהן היו לכם פחות נוחות ואנחנו רוצים כן להתעקש לשים את הכסף הזה בעוד עידוד תעסוקה במפעלים בפריפריה.

סתיו שפיר: חלק מתפקידנו כחברי כנסת, אבל אין מידע.

<שי רינסקי: אז אני ספציפית לא מכיר, לך אני אומר, מספרים גדולים שעברו עכשיו, לא מכיר.

<שי רינסקי: אם יהיה משהו תשאלי אותי, אני אבדוק את זה, תראי לי אני אבדוק את זה.

סתיו שפיר: זו שאלה כללית כי מה שהייתי רוצה לראות זה את כל רשימת התקנות כדי להבין והקיצוצים שנעשו בתקנות האלה.

סתיו שפיר: זה המידע שהיה יכול לעזור.

סתיו שפיר: זו ממש שאלה כללית כי לא קיבלנו את המידע הזה בכלל.

סתיו שפיר: אני פשוט רואה, משרד הכלכלה - קיצוץ, זה לא מידע על פיקוח תקציבי, זה לא אומר לי כלום.

סתיו שפיר: כל רשימת התקנות, מה קוצץ, מה התווסף, איך זה משפיע על השנים הבאות, איך זה משפיע על אנשים שאמורים לקבל את הכסף הזה.

סתיו שפיר: זה מידע בסיסי, שאגב מאוד יעזור לכם לפרסם אותו.

<שי רינסקי: אני לא חושב שיש פה משהו שאנחנו מסתירים - - -

סתיו שפיר: אני גם לא חושבת שאתם מסתירים, אני חושבת שזה הרגל שמשרדי הממשלה לא מפרסמים ואנחנו נלחמים על לפרסם אותו אבל אם הדבר הזה ייעשה ביוזמת

סתיו שפיר: כם הדבר הזה מאוד יכול לסייע למטרות שלכם.

סתיו שפיר: ככה רואים היכן מתבצעת עבודה טובה ואפשר להשקיע בלגרום לזה שהיא תקרה עוד ועוד.

<שי רינסקי: אוקיי, שומע.

סתיו שפיר: טוב.

<סמדר אונה: אפשר לשאול שאלה?

סתיו שפיר: כן, שאלה ואנחנו תיכף מסכמים.

<סמדר אונה: שתי שאלות.

<סמדר אונה: אחת זה לגבי הפריפריה והיוזמות ויעבדו שם וכו'.

<סמדר אונה: אחת מהבעיות בפריפריה זה תחבורה ואני כבר גיליתי שאני מהגליל העליון אז אנחנו הכי מסכנים בתחבורה.

<סמדר אונה: השאלה אם זה שנותנים כסף למישהו ממפעל יש איזה מחוייבות שהוא יביא את העובדים מהמקום בהסעות או אם יש קשר עם משרד התחבורה, זה צריך ללכת יחד כי אחרת עובדים לא יכולים להגיע.

<סמדר אונה: אז זו שאלה אחת.

<סמדר אונה: השאלה השנייה וזה אולי נושא יותר של הצעה אפילו.

<סמדר אונה: אני לא יודעת מי אחראי על פרוייקט הגליל העליון, אם זה משרד הכלכלה או מישהו אחר - - -

<קריאה: משרד המדע וחינוך.

<סמדר אונה: למה רציתי להציע, שזה רק התחיל אני הייתי חלק מזה עד שמצבי הבריאותי התדרדר וכשדיברו מקודם על המאגר לדעת איפה אנשים גרים וכו' וכו', לפחות הידיים שלי כתבו את ההתחלה של תכנית המחשוב בשביל לייצר את המאגר מידע, אני חושבת שצריכים להתחבר לזה יחד כי אוספים שם מידע מדהים שיכול לשמש גם את השירותים שלכם.

<סמדר אונה: למרות שהזהות הראשונית שם זה עבור מערכת החינוך אבל כל המאגר הוא מאוד - - - אני פשוט הייתי עסוקה בתחילתו של כל התהליך אז אני מכירה את זה.

סתיו שפיר: לגבי משרד התחבורה ושיתוף פעולה?

<מיכל פינק: היה לנו בכובע הקודם שיתוף פעולה מאוד הדוק עם משרד התחבורה בהקשר של נשים ערביות וכן הלאה.

<מיכל פינק: כי באמת צריך לציין שהטיפול בפרט עבר לצד של משרד העבודה ואנחנו פחות מתעסקים היום ברמת פרט.

<מיכל פינק: כן במקומות שבהם אנחנו רוצים לעודד מקומות עבודה למשל עכשיו אנחנו עובדים על איזשהי תכנית של עידוד תעסוקת נשים בדואיות, אנחנו שוקלים להכניס לשם את הנושא של היסעים אבל ככלל זה חלק שפחות אנחנו עוסקים בו היום ברמת טיפול בפרט כמו שאנחנו לא מתעסקים בהכשרות וזה יותר הצד של משרד העבודה, לכן - - -

סתיו שפיר: אבל אתם כן מתעסקים?

סתיו שפיר: אני התבלבלתי.

סתיו שפיר: בעידוד תעסוקת נשים בדואיות, עידוד תעסוקת נשים ערביות אתם כן מתעסקים בזה?

<מיכל פינק: ההבחנה שאנחנו עושים בין המשרד שנשאר למשרד שהתפצל, בין צד ההיצע לצד הביקוש, משרד העבודה מטפל בהיצע העובדים, הוא מטפל בהכשרות, בהכוונה, בהשמה וכן הלאה.

<מיכל פינק: אנחנו מטפלים ביצירת הביקוש לעובדים, קרי יצירת מקומות העבודה.

<מיכל פינק: יש מקומות שבהם זה קצת מתממשק, מסלולי התעסוקה שלנו מתמרצים מעסיקים להשתתפות בשכר עובדים כדי ליצור את מקומות העבודה לאותן אוכלוסיות.

<מיכל פינק: עם זאת אנחנו לא מטפלים בפרט, אנחנו לא מטפלים במרכזי הכוון, בהכוונה שלו - - -

סתיו שפיר: אבל אם אנחנו עכשיו הרי יודעים שהתעסוקה בישראל הולכת מאוד מאוד להשתנות בשנים הקרובות עם מעברים לטכנולוגיה, עם מעברים לבינה מלאכותית, עם החלפה של בני אדם במכונות וכו' וכו' ואנחנו נצטרך לעשות שינוי משמעותי שהוא לא רק ברמת איזה תעשיות מגיעות אלא איך אנחנו מכשירים אליהן את העובדים.

<מיכל פינק: אני אגיד איפה כן וזה בדיוק בהקשר שגברתי אמרה.

<מיכל פינק: מסלולי הפריון שהזכרתי קודם - - -

סתיו שפיר: לחלקים ממנו יש הגיון ובחלקים האלה זה מאוד מאוד משונה.

<מיכל פינק: אני אגיד בדיוק בהקשרים שדיברת על טכנולוגיה.

<מיכל פינק: כל המסלולים של תמרוץ פריון, קרי הכנסת טכנולוגיה בין אם זה לתעשייה ובין אם זה למסחר ושירותים אנחנו מלווים את זה בהכשרות כוח אדם מכוון שברור לנו שכוח אדם קיים חייב לעבור שדרוג על מנת לקלוט טכנולוגיה חדשה.

<מיכל פינק: בתכנית צפון הכנסנו את זה לראשונה, אמרתי, 60 מיליון לתעשייה, 30 מיליון למסחר ושירותים.

<מיכל פינק: מתוך זה, מסלול פריון יש לו 70% השקעות קשות בייצור ורובוטים וכן הלאה ו-30% רכות שהן - - - בנושא הזה של כישורי ניהול והכשרה מקצועית.

<מיכל פינק: חוץ מזה כן יש לנו תכניות לעידוד סטודנטים - - -

סתיו שפיר: באיזה היקף ההכשרות האלה?

<מיכל פינק: זה תלוי בגובה ההשקעה אבל - - -

<שי רינסקי: בתוך החברה.

<שי רינסקי: מענק פריון הוא עד 3 מיליון ₪ והחברה יכולה 30% מתוך המענק עבור הכשרות פנימיות - - -

סתיו שפיר: אבל זה כבר של עובדי החברה.

סתיו שפיר: אני מתייחסת לאנשים שעדיין לא עובדים.

<שי רינסקי: לא במגרש שלנו - - -

<מיכל פינק: במקום שאנחנו עושים - - - לסטודנטים - - -

סתיו שפיר: אתם נותנים את ההמלצות לפחות, את עובדים מול החלק המפוצל של המשרד שלכם בעניין הזה?

סתיו שפיר: לתת הכוונה, אלה סוג המפעלים שמגיעים לפה, מול זה צריך לעבוד, יש - - -

<מיכל פינק: אנחנו יוצרים את ערוצי שיתוף הפעולה כרגע.

<מיכל פינק: עשינו למשל סקר מאוד גדול לדרישות לעובדים בתעשייה ואיזה מקצועות בין היתר קיבלה - - - לברית המועצות.

<מיכל פינק: מייד הנגשנו את זה למשרד העבודה, לאגף להכשרה מקצועית, אנחנו כן עובדים בשיתופי פעולה.

<מיכל פינק: אני חייבת להגיד בהמשך לדיון הקודם אנחנו גם בונים את כל התשתיות האלה - - -

סתיו שפיר: ומול משרד החינוך?

<שי רינסקי: פחות.

<שי רינסקי: הזרוע עבודה שהייתה לנו חלק מהמשרד התעסקה בזה עד היום.

<שי רינסקי: יצאו מאתנו, אנחנו מרגישים עכשיו את החלל, מתחילים לבנות את זה אבל אין ספק שצריך להיות פה שילוב.

<שי רינסקי: ואז צריכים לזכור שהמשאבים נמצאים לא אצלנו, נמצאים שם.

סתיו שפיר: בסדר, אבל מבחינת ההכוונה אתם בכל זאת הגוף שיש לו את הידע בנושא הזה.

סתיו שפיר: מה צריך להכניס היום למערכות החינוך כדי שיהיו לנו בעתיד את העובדים.

<מיכל פינק: גם בוועדה של - - - לדעתי עד ה-2030 אנחנו חברים, אני באופן אישי, הוועדה בראשות פרופסור אקשטיין והממונה על התעסוקה, אנחנו מכניסים שם את ההיבטים שלנו ברמה של השדרוג הטכנולוגי שהמשק צפוי לעבור.

<מיכל פינק: וכן, ברור לנו ששדרוג כוח אדם קיים חייב להיות חלק מעליית הפריון ואנחנו הכנסנו את זה גם למסלולים שלנו, זה דבר חדש, מלפני שנה וחצי זה לא היה, מלפני שנה.

<מיכל פינק: זאת התפתחות שאנחנו עוברים ומכניסים את זה יותר ויותר למסלולים.

<מיכל פינק: יש לנו גם מסלולים לעידוד סטודנטים להגיע לתעשייה ושם אנחנו כן מתייחסים בהחלט גם לחלק של השמה.

<מיכל פינק: זאת אומרת, אנחנו כן קצת יותר שם מסתכלים גם ברמת הכישורים של הפרט אבל שוב המטרה היא לבוא מצד המעסיק, לסבסד אותו ולעודד מקומות עבודה לסטודנטים כדי שהם ישתלבו בתעשייה היצרנית.

סתיו שפיר: טוב, אנחנו נסכם אלא אם יש למישהו הערות נוספות, יש לך משהו לסכם איתו?

סתיו שפיר: מחשבות לעתיד, תכניות, הבטחות.

<שי רינסקי: הבטחות עוד לא.

סתיו שפיר: תקוות.

<סמדר אונה: תחילת שנה, מה, בלי הבטחות בתחילת שנה.

סתיו שפיר: היעד המשמעותי ביותר שאתה רוצה להגיע אליו.

<שי רינסקי: היעד המשמעותי ביותר שלנו זה - - - אני חושב כי אני לא רוצה לדבר גבוה, אני רוצה להתכנס למה שהסביבה פה עוסקת.

<שי רינסקי: לא מדבר איתך על החזון של המשרד ויעדי המשרד אלא יותר בשקיפות מה שנקרא.

<שי רינסקי: כמו שאמרתי מקודם, אני מקווה מאוד שעד סוף השנה שער הכלכלה יהיה מוכן כדי שבאמת אם זה יהיה אני חושב שזה יקפיץ ויעלה משמעותית את כלי הסיוע ואת בקשות כלי הסיוע.

<שי רינסקי: אנחנו נשמח שיהיה יותר ביקוש לכספים שלנו, למרות שזה ייצור לנו בעיה אבל ככל שעם ישראל יכיר ויידע - - -

סתיו שפיר: אולי יעלו הכספים גם עם הביקוש.

סתיו שפיר: אבל ככל שעם ישראל?

<שי רינסקי: ככל שעם ישראל יכיר ויידע את הכלים ויבקש וינצל אותנו כך יטב.

סתיו שפיר: טוב.

סתיו שפיר: אנחנו גם נשמח לכך אז נצטרף למשאלות.

סתיו שפיר: אני רוצה להודות לכם מאוד על הדיון הזה וגם על ההכנה לקראת הדיון ובאמת אתם עושים עבודה מאוד רצינית.

סתיו שפיר: גם כשעברנו על המידע לפני כן, ישבתי גם על עבודת התחקיר לפני הוועדה, אנחנו עוברים על האתרים, על המידע שאני מבקשת, אנחנו מנסים קצת כמו הלקוחות שלכם להכנס פנימה ולחפש.

סתיו שפיר: וממש הופתענו לטובה, באמת, הופתענו לטובה לא באשמתכם אלא בגלל משרדי ממשלה אחרים שחלקם לא הפנימו את בואו של האינטרנט בעולם בשנות ה-80'.

סתיו שפיר: אבל באמת ממש שמחנו לראות ורואים שיש פה הכוונה ורצון להביא לנגישות לציבור ולאזרח ולהתקדם עם הטכנולוגיה ואני מברכת אתכם מאוד על כך.

סתיו שפיר: כמה נקודות שנבקש עליהן תשובות בהמשך: קודם כל לגבי הפרסום דוחות התקשרויות - אז בפעם האחרונה זה כן היה בזמן.

סתיו שפיר: ולפני כן זה לא נבקש בפעם הבאה באמת נמשיך לעמוד בזמן עם פרסום ההתקשרויות, הפרסום הזה הוא צעד מאוד מאוד משמעותי במשרדי הממשלה.

סתיו שפיר: פירוט של שאילתות של חברי הכנסת שלא נענו?

<רועי פישר: אז השאילתות כן נענו שתי השאילתות האלה ששלחת לנו.

סתיו שפיר: אתם כתבתם שלא נענו.

<רועי פישר: לא, נענו אחת במועד ואחת לא במועד אבל כן נענתה.

סתיו שפיר: אוקיי.

סתיו שפיר: אנחנו נבקש מחברי הכנסת להפנות אליכם יותר שאילתות, אני רואה שאתם במחסור.

סתיו שפיר: השקעות הון.

סתיו שפיר: אנחנו מבקשים לקבל נתונים גולמיים שיאפשרו בחינה של מידת היעילות של מענקים לפי חוק עידוד השקעות הון בשיפור התעסוקה בפריפריה.

סתיו שפיר: נתונים גולמיים ככל האפשר.

סתיו שפיר: כמובן על מי העובדים שהם מהפריפריה, העסקת עובדים לפי אוכלוסיות שהמדינה מבקשת גם בשורה של חוקים לתמוך בהעסקתם, דיברנו על חלקן.

<קריאה: - - - לציבור.

סתיו שפיר: כן, כן, כמובן שזה מידע שמתפרסם לציבור.

<מיכל פינק: חשוב לציין, אני חושבת שזה נאמר בהקשר הזה - אם המידע הזה אינו ברשותנו ואנחנו צריכים עכשיו לבצע סקר בקרב החברות אני לא בטוחה שזה עונה על הקריטריון של שקיפות, אני חושבת שזה קצת יותר מזה אז צריך לראות איפה אנחנו - - -

סתיו שפיר: בדיוק שקיפות.

סתיו שפיר: זה גם מידע שהיה ראוי שיהיה לכם ואנחנו - - -

<מיכל פינק: אנחנו לא מסתירים אותו.

סתיו שפיר: גם לא לבקש את המידע זה גם בתוך הקטגוריה של הסתרה כי זה מידע שאנחנו צריכים כדי להבין אם החוק הזה הוא נכון או לא.

סתיו שפיר: בעתיד - - -

<אלי לוי: אנחנו מעודדים תעסוקה - - -

סתיו שפיר: אבל אנחנו רוצים להבין איזה סוג של תעסוקה, איפה מעודדים תעסוקה.

סתיו שפיר: החוק הזה נועד לעודד תעסוקה באוכלוסיות שיותר קשה להן להגיע למעגל העבודה.

סתיו שפיר: אם זה מבחינת מרחק, אם זה מבחינת מעמד חברתי, ניידות חברתי וכו' וכו'.

סתיו שפיר: זאת המשמעות של החוק ואנחנו צריכים לקבל את המידע הזה כדי להבין אם הוא חוק טוב או לא ואיך אפשר לשפר אותו, אגב, זה לא בשביל לבטל אותו זה כדי להבין איך אפשר להפוך אותו לנכון יותר.

<איתי עצמון: אני רק מזכיר לגבי הערתך בנושא השקיפות, אחד מתפקידיה של הוועדה וזה גם במסגרת סמכויותיה לפי החלטת הכנסת על הקמתה זה בחינת סוגי המידע שעומדים לרשות הציבור.

<איתי עצמון: אז בהחלט חלק מתפקידי הוועדה לבדוק איזה סוגי מידע עומדים לרשות הציבור ואיזה לא ואיזה ראוי שיהיו.

סתיו שפיר: וזה גם ברמה, שוב, פילוח של כמות העובדים שגרים בפריפריה, רמות שכר, כל מידע כזה שיוכל מאוד לעזור, נשים גברים, העסקה של אנשים עם מוגבלות, כל מידע כזה יוכל לסייע לנו מאוד, מיעוטים, כמובן, כל הפירוט הרגיל והמתבקש.

סתיו שפיר: נבקש את הפרסום של התקנות שמהן ירד או התווסף כסף במסגרת העברות תקציביות של 2017 והשפעה של הקיצוצים על היוזמות והתכניות השונות.

סתיו שפיר: וגם מהו נוהל העבודה בהקשר לעניין הזה, אם קיים בכלל נוהל עבודה מסודר ומהו נוהל העבודה לקראת כל הסאגה הזאת של השינויים התקציביים, בעיקר לקראת סוף השנה, ואיפה הנוהל הזה מתפרסם או לפי מה אתם עובדים.

סתיו שפיר: לא דיברנו על לוביסטים אבל אני רק אשאל בשאלה אחרונה אם יש איזשהו נוהל אצלכם לגבי התקשרות של תקשורת של עובדי המשרד עם לוביסטים?

<רועי פישר: לא , אין התקשרות של עובדים המשרד עם לוביסטים.

סתיו שפיר: אין?

<רועי פישר: אין.

סתיו שפיר: איך אתה יודע את זה?

סתיו שפיר: באיזה כלי פיקוח אתה משתמש?

<רועי פישר: זה המשרד שלנו, אנחנו יודעים על מה יוצא הכסף, אנחנו יודעים מי משתתף בוועדות, מה הם אמרו - - -

סתיו שפיר: שיחות, פגישות?

<רועי פישר: אין לנו, לא נתקלנו.

סתיו שפיר: אפשר להוציא כזה גם אם אין.

<מיכל פינק: מה, נוהל?

סתיו שפיר: כן.

סתיו שפיר: שמסביר לעובדים, מן כללי - - - אפשר לקרוא לזה גם כללי אתיקה אבל שאומר לעובדי המשרד מה מותר ומה אסור.

<שי רינסקי: מקובל.

סתיו שפיר: מצויין.

סתיו שפיר: טוב אז שוב המון המון תודה, בהצלחה, ואנחנו נעקוב.